סנדוויץ ליום הראשון בגיהינום
לפעמים האדמה כמו מסטיק, שואפת אותי להיבלע ; ויש לך "דירה פנטסטית", כך אומר לי בעל הדירה. ; הדלת נפתחת וחם לי, חצי כותונת וחצי מלמלה, ; את מזמינה אותי שמשתקף מהראי ; אבל המלמול יוכיח שזה לא לגמרי אני. ; אני בפנים מצטנף לי וחם לי  בעל הדירה מגחך  ; עוד פרפר שנכנס למלכודת  עוד מסכן שייגע בגופך; מסתבר שזו קומת הקרקע  קומת הקרקע - אפילו מרתף, ; על העולם את משקיפה מלמטה, כמו חפרפרת שהפכה לטורף. ; אני הטרף ושוב פעם חם לי, לא פלא שאין כאן חלון, ; ה'בעל-בית' נראה קצת מוכר לי, והוא אומר שאולי מהעיתון. ; בינתיים את מגיחה, משכיבה אותי על מיטה ; משקה ומשככת כאבים, בתמורה לנשמה, לנשמה שלי ; הוא חוזר מהמטבח עם אוכל, ומציע לי להתכבד ; הקרניים יוצאות אוטומטית והקלשון שלו זה מזלג. ; אם אימא הייתה רואה אותי, היא הייתה שמחה להגיד בעיתון שלא סתם הלכתי, נשאבתי, אלייך ; אלא זקוף ומוכן להכל: ; "אני לא רעב" - הנה אמרתי, לך ולמלך מלכי היגון, ; "בינינו, אפילו הבאתי, סנדוויץ' ליום הראשון בגיהינום!" ; ואם הוא השטן אז את שקולה למלאך, ; מלאך שהטריף ויטרוף ונטרף. ; ידעתי שלא הורגלת לכמוני, אותי היה לך קצת קשה לאכול ; מבחינה חיצונית אולי נכנעתי ; מבחינה אמיתית את פוחדת - כי אני המספר שיודע הכל. ; אני לא רעב לחיוכך השרמנטי ולטעם הסוכר הסגול, ; מול קלשונך השקט אני לא אבקש מחילה או סיכוי או מקום לצידך ; אשרף בחלום שממילא שורף, אבל אזכור שזה היה רק חלום, ; וכשאסחב את הסלע שוב ושוב לפסגה, וכשהסלע יחזור וייפול ; אעצור בצד, אעשה הפסקה, אישיר מבט לך ולמלך מלכי היגון, ; צוחקים, תצחקו, צחקתם - אבל לי יש סנדוויץ' ליום הראשון בגיהינום.; 